Առաջին հայացքից միշտ անհամատեղելի են թվացել կնոջ փխրունությունը, նուրբ ու խոցելի ներաշխարհը և զինվորական ծառայությունն` իր բազմաթիվ դժվարություններով: Տարբեր ժամանակներում տարբեր գնահատականների արժանացած այս փաստը հաճախ ոչ միանշանակորեն է ընդունվել: Այս առումով, սակայն, մեր պատմությունը չափազանց շռայլ է: Դարերի խորքից մեզ ուղեկցել է հայ ռազմուհու նկարագիրը` սերունդների համար դառնալով հերոսականության դաս: Կինը` օջախի սյունն ու պահապանը, օրհասի պահին զենք է վերցրել ու նետվել մարտադաշտ: